Povestea românului care a inventat pantoful de distanţare socială. Are comenzi și din afara țării.
Un cizmar din Cluj te poate ajuta să trăieşti pe picior mare. Grigore Lup a inventat pantoful de distanţare socială, numărul 75. O pereche de pantofi uriaşi costă 500 de lei.
Ai trăit vreodată pe picior mare? Un cizmar din Cluj face pantofi mărimea 75 şi îţi arată la propriu că se poate.E de ajuns să ai o pereche de pantofi numărul 75 ca să trăieşti pe picior mare. Îţi zic însă că nu e deloc uşor. Cu greu fac câţiva paşi, iar de alergat, nici nu se pune problema.Supărat că unii nu respectă distanţarea socială cizmarul Grigore s-a gândit să vină cu o soluţie practică.Grigore Lup: "Dacă două persoane stau laolaltă, distanţarea este asigurată. 75 cu 75, un metru şi jumătate."Grigore Lup: "Persoanele care nu respectă distanţarea socială, eu aş propune să fie pedepsiţi să umble o săptămână cu aceste ghete, că atunci sigur o să respecte că nu se poate apropia de cel din faţa lui."O pereche de pantofi numărul 75 costă 500 de lei, iar cizmarul lucrează două zile ca să o facă.Grigore Lup: "Să nu credeţi că e uşor de făcut, pentru că trebuie făcut pe tipare unicate. Intră piele foarte multă, intră talpă multă şi manopera e mai mare."Fie că vor să vadă cum este să trăiască pe picior mare, fie că vor să pedepsească pe cineva, oamenii au început deja să comande papucii uriaşi. Cizmarul a primit comenzi atât din ţară cât şi din străinătate.